विदिशा पुलिस अधीक्षक विनीत कपूर ने दूरभाष पर बताया कि लटेरी के ताजपुरा गांव निवासी एक किसान की बेटी इस बच्ची को उसके रिश्ते का चाचा गजराज सिंह शनिवार शाम को अपने साथ खेलने के बहाने ले गया था। आरोपी कुछ देर बाद लहूलुहान बच्ची को लेकर लौटा और परिजन को उसके ऊंचाई से गिरने और इस कारण खून बहने की कहानी सुनाई। परिजन ने उसकी बातों पर यकीन कर लिया और उसे अस्पताल ले गए। बच्ची की गंभीर हालत को देखते हुए चिकित्सकों ने उसे सिरोंज अस्पताल ले जाने को कहा।